**SYNG TRU!
Salmeboka i konfirmasjonstida**
Undervisningsopplegg ([www.norsksalmebok.no/syngtru](http://www.norsksalmebok.no/syngtro))

*Av Kristin Vold Nese, Sindre Eide og Estrid Hessellund*

**TEMA**

**Salmetreet**

**KVA VIL VI MED OPPLEGGET?**

«Salmetreet» er ein pedagogisk reiskap som kan brukast når kyrkjelyden vel ut salmar og set opp sin eigen salmekanon med tanke på salmar til bruk i konfirmasjonsundervisninga. Sjå rettleiingsheftet «SYNG TRU!» Salmeboka i konfirmasjonstida (s. 37–43).

**METODIKK
Kva er eit salmetre?**

Tenk deg at alle salmane våre er som eit tre – med røter, stamme, greiner og blad.
*Røtene* er dei umistelege salmane frå den kyrkjelege arven, til dømes frå Martin Luther og Petter Dass. *Stammen* er andre sentrale kjernesalmar frå den kyrkjelege arven og nyare salmar med eit viktig trusinnhald. *Greinene* er nyare salmar som har overlevd nokre tiår, og som har vist seg å vera berekraftige. Og så har vi alle dei vakre *blada*. Det er salmar som vi nyt ei stund før vi lèt dei fly med vinden.

Vi som arbeider med salmar, kjenner fort om salmen vi syng, er som eit blad. Vi lærer og likar han med ein gong, og han har ein funksjon som gjev oss noko ei stund. Men det varer ikkje så lenge. Dernest syng vi ein salme som er djupt rotfest i oss: «Herre Gud, ditt dyre navn og ære». Når vi syng den, kling fleire generasjonar med, det gjeld både teksten og dei religiøse folketonane. Vi merkar røtene!

Eit tre har rot, stamme, greiner og blad. Skal vi som underviser konfirmantar, berre læra dei «bladsalmane»? Dei blæs jo fort bort med vinden … Bør vi ikkje òg overlevera salmar som ungdomane kan bera med seg heile livet? Vi meiner at eit salmetre er ufullstendig dersom det ikkje har salmar på alle delar av treet.

**Lag salmekanon og salmetre**I rettleiingsheftet «SYNG TRU!», side 37–43, står det eit avsnitt om *salmekanon*. Her finst det òg eit framlegg til salmar i ein salmekanon for konfirmasjonstida (sjå nedanfor).
*Eit konkret tips:* Be kvar enkelt i staben og kvar enkelt konfirmantleiar om å laga ei liste med dei viktigaste salmane dei meiner konfirmantane bør bli kjende med i konfirmasjonstida. Del så listene med kvarandre. På bakgrunn av alle listene lagar de ei liste med 15–20 salmar som konfirmantane skal møta gjennom året. Det kan bli ein nokså spennande prosess som sikrar mangfaldet, og som vonleg medverkar til å bevisstgjera alle som arbeider med konfirmantar, om dette.

*Teikn eit tre* (på eit stort ark eller ei tavle) med plass til 15–20 «post it»-lappar. Når de var valt salmar, skriv de tittel og salmenummer på lappane og plasser dei på salmetreet – på røter, stamme, greiner og blad. Dette er ein reiskap til å kontrollera om de har funne salmar på alle delar av treet.
Presenter salmetreet for konfirmantane i samband med undervisninga.

**Framlegg til salmar i ein salmekanon for konfirmasjonstida***Salmane er ordna kronologisk etter nummer i N 13. Stikkord til tematikken er med for kvar salme.
Nn = nynorsk, Bm = bokmål, Ns = nordsamisk, Ss = sørsamisk,* *Ls = lulesamisk*, *Kv = kvensk, La = latin, Eng = engelsk.*Kor mange salmar salmekanonen i konfirmasjonstida kjem til å innehalda, vil vera ulik frå stad til stad. Vi rår til å velja minimum 15 salmar.
Nedanfor er det sett opp ei liste over aktuelle salmar. Bruk lista som eit utgangspunkt. Kanskje vil de velja mellom desse salmane, eller lista set dykk på sporet av andre salmar som de ynskjer å ha med.

1: Herre Gud, ditt dyre navn og ære (Bm) (+278 og folketonane)

– 1. trusartikkelen, stordomen i skaparverket

25: Tenn lys! Eit lys skal brenne (Nn, Bm)

– Advent/jul. Rettferd og fred

26: Solbarn, jordbarn (Bm)

– Ulike livsvilkår, håp og fred

48: Deilig er jorden (Bm, Ns, Ss, Kv)

– Jul, lovsong, menneskelivet

66: Gullet buori sága / Høyr den gode tidend (Ns, Nn)

– Jul. Jesus, vår frelsar. 2. trusartikkelen

117: Se, vi går opp til Jerusalem (Bm)

– Fastetid, Kristi liding / frelsesverk, påske

197: Deg være ære (Bm)

– Påske, oppstoda / evig liv. 2. trusartikkelen

232: I all sin glans nu stråler solen (Bm)

– Pinse, 3. trusartikkelen

240: Måne og sol, vindar og hav (Nn, Bm)

– Tru, treeining, lovsong

287: Du er hellig. Du er hel (Bm)

– Guds stordom, lovsong

295: Jupmelen gïele / Skaperens stemme (Ss, Bm)

– 1. trusartikkelen, skaparverket

319: Lær meg å kjenne dine veie (Bm)

– Bøn, undring, Guds omsorg og kjærleik

326: Gud, lær meg å se (Bm)

– Guds omsorg og leiing, bøn, konfirmasjon

339: Skriv deg, Jesus, på mitt hjerte (Bm, Ns)

– 2. trusartikkelen. Jesus, vår frelsar

384: Laudate, omnes gentes / Syng lovsong, heile jorda (La, Nn, Bm, Ns)

– Lovsong, takk

389: Lord, I lift your name on high (Eng, Bm)

– Lovsong, takk og tilbeding

414: Så tak då mine hender (Nn, Bm)

– Lengt, trøyst, tryggleik, håp

434: Det er navnet ditt jeg roper (Bm)

– Tru, etterfølging, diakoni

439: Aejlies gåatan båetebe laavloen / Fyll Guds hus med sang til hans ære (Ss, Bm)

– Gudsteneste, lovsong

464: Velt all din veg og vande (Nn, Bm)

– Sorg, tap, tryggleik, Guds omsorg (vel eventuelt ut sentrale vers)

466: Sorgen og gleden de vandrer til hope (Bm)

– Kontrastane i livet, sorg og glede, trengsel og trøyst

471: Nærare deg, min Gud (Nn, Bm)

– Vandring, lengsel, trøyst

479: Fordi han kom og var som morgenrøden (Bm)

– Trengsel og naud, trøyst og håp. Kristi frelsesverk

482: Deg å få skode er sæla å nå (Nn)

– Tryggleik og glede, evig liv

492: Ein fin liten blome (Nn)

– Livet frå vogge til grav, menneskeverd

494: Jeg er i Herrens hender (Bm, Ss)

– Tryggleik, Guds omsorg, kveld, ved slutten av livet

504: Vi er barn av lys og skygge (Bm)

– Menneskeverd, likeverd

512: Kom, Ande med di skaparkraft (Nn, Bm, Ns, Ls)

– Den Heilage Ande, pinse, 3. trusartikkelen

521: Som vinden stryk om mine kinn (Nn, Bm)

– Den Heilage Ande, Anden sine frukter, pinse, 3. trusartikkelen

564: Som barn i ditt hus (Bm)

– Gudsteneste, fellesskap, forbøn

569: Guds ord det er vår fedrearv (Nn, Bm)

– Guds ord. Formidling frå slekt til slekt

586: Fylt av glede over livets under (Bm, Ns, Ss)

– Dåp, tryggleik, Guds omsorg

608: Når vi deler det brød som du oss gir (Bm)

– Nattverd, fellesskap, lovsong

624: Må din vei komme deg i møte (Bm)

– Bøn, velsigning, tryggleik

651: Kjærlighet fra Gud (Bm, Ls)

– Kjærleik, Guds fred, vigsel

671: Da jeg trengte en neste (Bm)

– Omsorg for andre, nestekjærleik, diakoni

678: Vi rekker våre hender frem (Bm)

– Nestekjærleik, diakoni

697: Der det nye livet lever (Bm)

– Etterfølging, misjon

715: Gud, du er rik! (Bm)

– Forvaltaransvar, ærefrykt for livet

738: Noen må våke i verdens natt (Bm)

– Tryggleik, rettferd, fred

818: Å, ver hjå meg (Nn, Bm)

– Kveld, lys og mørke, håp i møte med døden

844: No livnar det i lundar (Nn)

– Vår, pinse, Guds ord, kyrkja

882: Eg veit i himmerik ei borg (Nn)

– Døden, det evige livet, det kristne håpet

**Konfirmantleiarar i samiske og kvenske** område vil òg måtta bruka sine eigne salmebøker:
Nordsamisk salmebok: Sálbmagirjii og Sálbmagirjii II (Verbum Forlag 2005)
Lulesamisk salmebok: Julevsáme Sálmmagirjje (Svensk Verbum Förlag 2005)
Hefte med sørsamiske liturgiar finst, men ikkje eiga sørsamisk salmebok.